ຊາວນີວຊີແລນດ໌ໄວ້ອາໄລ ແກ່ພວກເສຍຊີວິດ ຍ້ອນແຜ່ນດິນໄຫວ
ຕໍາຫລວດນີວຊີແລນດ໌ ກ່າວວ່າ ອີກຫລາຍກວ່າ 50 ຄົນ ຍັງຫາຍສາບສູນ.
ຊາວນີວຊີແລນດ໌ທີ່ເສົ້າໂສກເສຍໃຈພາກັນປະກອບກິດຈະ ກໍາຢູ່ໂບດ ໄວ້ອາໄລແກ່ພວກເຄາະຮ້າຍເສຍຊີວິດຈາກເຫດ ແຜ່ນດິນໄຫວຄັ້ງຮ້າຍແຮງ ເມື່ອວັນອັງຄານຜ່ານມາ ໃນຂະນະດຽວກັນນັ້ນ ຕໍາຫລວດກ່າວວ່າ ອີກຫລາຍກວ່າ 50 ຄົນຍັງຫາຍສາບສູນຢູ່ ບໍ່ແມ່ນ 200 ຄົນຕາມທີ່ໄດ້ ແຈ້ງໄປກ່ອນໜ້ານີ້ ພວກເຈົ້າໜ້າທີ່ນີວຊີແລນດ໌ກ່າວວ່າ ນຶ່ງສ່ວນສາມຂອງຕົວ ເມືອງ Christchurch ບ່ອນທີ່ຢູ່ ໄກ້ໆສູນກາງເກີດແຜ່ນ ດິນໄຫວນັ້ນ ອາດຕ້ອງໄດ້ມ້າງເພຖີ້ມ ແລະສ້ອມແຊມໃໝ່ ຕຶກອາຄານຫລາຍແຫ່ງຖືກແຕກຫຽງ ແລະພັງລົງ ໃນລະ ຫວ່າງເຫດແຜ່ນດິນໄຫວດ້ວຍຄວາມແຮງ 6 3 ຣິກເຕີ ນັ້ນ ພວກນັກວິສະວະກອນກ່າວວ່າ ເຂດສູນການຄ້າທັງໝົດ ແມ່ນຈະໃຊ້ການ ບໍ່ໄດ້ເປັນເວລາຫລາຍເດືອນ ຈົນກວ່າ ການເກັບມ້ຽນສະສາງ ຊາກຫັກພັກແລະໂຄງສ້າງທີ່ອ່ອນແອທັງຫລາຍ ສໍາເລັດລຸລ່ວງໄປ